|  |  |  |
| --- | --- | --- |
| new_Formin_logo_RGB**ULKOMINISTERIÖ**KonsulipalvelutKPA-40 Minna-Kaisa Liukko | LAUSUNTOPYYNTÖ30.04.2021 | PC0TQ245-10 |

|  |  |
| --- | --- |
| Jakelussa mainituille                           |       |

Viite

Asia

**Ehdotus Suomen ulkomaanedustustojen sijaintipaikoista ja konsulipalveluiden järjestämisestä ulkoasiainhallinnossa annetun tasavallan presidentin asetuksen muuttamiseksi**

Ulkoministeriössä on valmisteltu luonnos Suomen ulkomaanedustustojen sijaintipaikoista ja konsulipalvelujen järjestämisestä ulkoasiainhallinnossa annetun tasavallan presidentin asetuksen muuttamisesta.

Konsulipalveluiden antamiseen sovelletaan yleislakina konsulipalvelulakia (498/1998).

Konsulipalvelulain (970/2014) 9 §:n mukaan konsulipalvelulain ja muun lainsäädännön mukaisia konsulipalveluita antavat suurlähetystöt, lähetystöt, pääkonsulaatit, konsulaatit, varakonsulaatit ja konsulitoimipaikat. Tasavallan presidentin asetuksella voidaan säätää, että jonkin edustuston konsulipalvelut tai osan niistä antaa toinen edustusto kuin se, joka muutoin olisi toimivaltainen palvelun antamaan. Palvelut hädänalaisessa asemassa oleville sekä muut vastaavat konsulipalvelut antaa kuitenkin se edustusto, jota kulloinkin kyseessä olevan tilanteen vakavuus ja kiireellisyys edellyttää.

Konsulipalvelulain 9 §:n asetuksenantovaltuuden nojalla on annettu 1.9.2015 voimaantullut tasavallan presidentin asetus Suomen ulkomaanedustustojen sijaintipaikoista ja konsulipalveluiden järjestämisestä ulkoasiainhallinnossa (613/2015) (*jäljempänä tasavallan presidentin asetus*).

Ulkoministeriö on seurannut tasavallan presidentin asetuksen toimeenpanon vaikutusta palvelujen saantiin niiden edustustojen toimipiirissä, joissa konsulipalvelujen antaminen on siirretty toimivaltaiselta edustustolta toisen edustuston hoidettavaksi sekä niiden edustustojen toimintaa, joihin konsulipalveluja on keskitetty. Lisäksi ulkoministeriö on arvioinut konsulipalvelujen antamisen tarkoituksenmukaisuutta niiden edustustojen toimipiirien alueella, joissa konsulipalveluiden kysyntä on suhteellisen vähäistä.

Konsulipalvelujen antaminen tiettyjen edustustojen osalta on ollut tarpeen arvioida uudelleen. Lisäksi tasavallan presidentin asetusta on sen voimaantulon jälkeen muutettu kolme kertaa. Muutokset ovat liittyneet muun muassa uusien suurlähetystöjen ja konsulaattien perustamisiin. Tasavallan presidentin asetuksen liitettä ei ole muutosten yhteydessä kuitenkaan päivitetty, minkä vuoksi on tarpeen päivittää asetuksen liite vastaamaan asetukseen jo aikaisemmin tehtyjä muutoksia.

Ehdotettu tasavallan presidentin asetuksen muutos on tarkoitettu tulemaan voimaan syksyllä 2021.

Esityksen pykäläehdotusten ruotsinkieliset käännökset lisätään lausuntopalveluun niiden valmistuttua.

Pyydämme tarvittaessa jakamaan tämän lausuntopyynnön myös hallinnonalanne muille tahoille heidän mahdollista lausuntoaan varten.

**Lausunnot pyydetään ystävällisesti toimittamaan 11.6.2021 mennessä Lausuntopalvelu.fi –järjestelmään tai sähköisesti osoitteiseen** **kirjaamo.um@formin.fi**

Konsulipäällikkö Pasi Tuominen

Yksikön päällikkö Leena Ritola

Liitteet Luonnos Suomen ulkomaanedustustojen sijaintipaikoista ja konsulipalvelu-jen järjestämisestä ulkoasiainhallinnossa annetun tasavallan presidentin asetuksen muuttamisesta sekä perustelumuistio

Jakelu:

Oikeusministeriö,

Sisäministeriö,

Sosiaali- ja terveysministeriö,

Työ- ja elinkeinoministeriö,

Opetus- ja kulttuuriministeriö,

Sosiaali- ja terveysministeriö,

Tasavallan Presidentin kanslia,

Valtiovarainministeriö,

Ulkoasiainhallinnon virkailijayhdistys,

Julkisalan koulutettujen neuvottelujärjestö,

Oikeuskanslerinvirasto,

Eduskunnan oikeusasiamiehen kanslia,

Digi- ja väestötietovirasto,

Maahanmuuttovirasto,

Suomen Punainen Risti,

Suomi-Seura,

Suomen matkailualan liitto ry.

Kirkkohallitus,

Elinkeinoelämän keskusliitto ry.,

Pelastakaa Lapset ry.,

Kaapatut Lapset ry.,

Ulkosuomalaisparlamentti

Pakolaisneuvonta,

Korkein hallinto-oikeus,

Yhdenvertaisuusvaltuutettu,

Diakonissalaitos,

Siirtolaisinstituutti,

Suomen Pakolaisapu,

Lastensuojelun Keskusliitto,

Amnesty International Suomen osasto,

Suomen Unicef.

Erillinen sivu elektronisen version käsittelyyn:

|  |  |  |
| --- | --- | --- |
| **,****Konsulipalvelut** |  |  |
| KPA-40 | Minna-Kaisa Liukko |  |

|  |  |
| --- | --- |
| Asiasanat | KONSULIPALVELUT |
| **Hoitaa** | **KPA-40** |
| **Hoitaa UE** |  |
| Koordinoi |       |
| Tiedoksi | KPA-01; KPA-02; KPA-10; KPA-20; KPA-30; OIK-01; OIK-02; STY-00; TAS-10; UKKMI-00; UMI-00; VIE-01; VIE-02; VIE-10; VSI-00                     |
| Laatija jakanut |       |

[[1]](#footnote-1)

1. Lomakepohja: Kirje [↑](#footnote-ref-1)